
LĒMUMS
Jūrmalā
	2026. gada 27. augustā
	
	Nr.
	450


	Par dalību “Valsts kultūrkapitāla fonda Kultūras mantojuma nozare” 2026. gada 3. projektu konkursā un projekta īstenošanu tā apstiprināšanas gadījumā
	(protokols Nr. 10, 29. punkts)


Pamatojoties uz Pašvaldību likuma 4. panta pirmās daļas 5. punktu, atbilstoši Jūrmalas valstspilsētas attīstības programmas 2023.–2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023.–2029. gadam un Jūrmalas valstspilsētas attīstības programmas 2023.–2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna 2023.–2029. gadam prioritātes “Laikmetīga kultūra” (L), rīcības virziena “Vēsturiskais mantojums un laikmetīga kultūrvide kā pilsētas identitāte” (L3), uzdevuma L3.2. “Mantojuma, tajā skaitā nemateriālā kultūras mantojuma saglabāšana, attīstība un mūsdienīga interpretācija” darbībai L3.2.2. “Nodrošināt kultūrvēsturiskā mantojuma saglabāšanu un popularizēšanu Jūrmalas muzejos (muzeja pamatdarbība, krājums, pētniecība, digitalizācija, pieejamība, infrastruktūras attīstība)”, ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtību Jūrmalas valstspilsētas pašvaldībā noteikumi” 7. punktu, kā arī ievērojot Valsts kultūrkapitāla fonda kultūras projektu konkursa nolikumu (apstiprināts Valsts kultūrkapitāla fonda padomes 2004. gada 25. marta sēdē (protokols Nr. 6 (146)), ar grozījumiem, kas apstiprināti līdz Valsts kultūrkapitāla fonda padomes 2024. gada 19. decembra sēdei (protokols Nr. 15 (477)), kā arī Jūrmalas domes Kultūras, tūrisma un kurortoloģijas komitejas 2026. gada 13. augusta atzinumu (protokols Nr. 1.2 - 11/61), Jūrmalas dome nolemj:
1. Atbalstīt Jūrmalas muzeja dalību “Valsts kultūrkapitāla fonda Kultūras mantojuma nozares” 3. projektu pieteikumu konkursā ar projekta pieteikumu “Jūrmalas muzeja 19. gs. beigu – 20. gs. sākuma tērpa kopijas izgatavošana” (turpmāk – Projekts) un uzsākt Projekta īstenošanu tā apstiprināšanas gadījumā.
2. Noteikt Projekta mērķi – izgatavot vienu kvalitatīvu kleitas kopiju un ilgtermiņā saglabāt vēsturisku tekstiliju.
3. Noteikt ieguvumus no Projekta īstenošanas:

3.1. ilgtermiņā saglabāta vēsturiskā tekstilija kā kultūras mantojuma izziņas avots pētniecībai;

3.2. izgatavota viena kvalitatīva kleitas kopija, ievērojot 20. gs. sākuma šūšanas tehniku un piemeklējot autentiskus audumus; kopija tiks eksponēta Jūrmalas muzeja ekspozīcijā un citās izstādēs;
3.3. Muzeja pastāvīgās ekspozīcijas saglabāšana plānotajā kvalitātē;
3.4. iespēja eksponēt Jūrmalas muzeja krājuma restaurēto oriģinālo 19. gs. beigu dāmu kleitu īpašos gadījumos – Muzeju naktī, ekspresizstādēs.
4. Noteikt Projekta indikatīvo īstenošanas laiku no 2026. gada 1. oktobra līdz 2027. gada 31. martam.
5. Noteikt Projekta kopējās indikatīvās izmaksas 2974,00 euro (divi tūkstoši deviņi simti septiņdesmit četri euro un 00 centi), kas 100 procentu apmērā ir Valsts kultūrkapitāla fonda finansējums, saskaņā ar šī lēmuma pielikumu.
6. Projekta pieteikuma sagatavošanu un iesniegšanu Valsts kultūrkapitāla fondam šī lēmuma 1. punktā minētajā konkursā līdz 2026. gada 10. septembrim uzdot Jūrmalas muzejam.

7. Projekta īstenošanu tā apstiprināšanas gadījumā uzdot Jūrmalas muzejam, pilnvarojot noslēgt līgumu par projekta īstenošanu ar Valsts kultūrkapitāla fondu.

8. Projekta norises gaitu pārraudzīt Jūrmalas valstspilsētas administrācijas Attīstības pārvaldes Stratēģiskās plānošanas nodaļai un Jūrmalas valstspilsētas administrācijas Kultūras nodaļai.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

